Diari Oficial de la Generalitat Valenciana


Sumari del DOGV 3227, del 22-04-1998 (1998/2960)

ORDRE de 8 d'abril de 1998, de la Conselleria d'Agricultura, Pesca i Alimentació, per la qual es modifiquen determinats aspectes de l'Ordre de 23 de març de 1994, de la Conselleria d'Agricultura, Pesca i Alimentació (DOGV núm. 2.249, de 20.04.94), per la qual s'estableixen les normes per a la confecció, per part de les cambres agràries provincials, dels projectes de pressupost de cada exercici econòmic, per a la liquidació d'aquests, i es regula la subvenció d'aquelles.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/04/08/(2)/dof/vci/html**

### Dades del document

Número de DOGV
:   3227

Data del DOGV
:   22-04-1998

Secció del DOGV
:   I. DISPOSICIONS GENERALS

Número del document
:   1998/2960


Data del document
:   08-04-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 8 d'abril de 1998, de la Conselleria d'Agricultura, Pesca i Alimentació, per la qual es modifiquen determinats aspectes de l'Ordre de 23 de març de 1994, de la Conselleria d'Agricultura, Pesca i Alimentació (DOGV núm. 2.249, de 20.04.94), per la qual s'estableixen les normes per a la confecció, per part de les cambres agràries provincials, dels projectes de pressupost de cada exercici econòmic, per a la liquidació d'aquests, i es regula la subvenció d'aquelles. [1998/X2960]
  
Per mitjà de l'Ordre de 23 de març de 1994, de la Conselleria d'Agricultura, Pesca i Alimentació, es van establir les normes per a la confecció, per part de les cambres agràries provincials, dels projectes de pressupost de cada exercici econòmic, per a la liquidació d'aquests, i es va regular la subvenció d'aquelles.
  
S'ha constatat la necessitat de modificar determinats aspectes regulats en l'ordre indicada a fi d'actualitzar-la a les necessitats econòmiques que cal considerar en els pressupostos ordinaris de cada exercici d'aquestes corporacions de dret públic i ajustar-les a les funcions que realitzen actualment.
  
De conformitat amb el que s'estableix en el Reial Decret 2.474/1979, de 14 de setembre, sobre règim econòmic de les cambres agràries, i atès que correspon a la Conselleria d'Agricultura, Pesca i Alimentació dictar les instruccions necessàries,
  
ORDENE
  
Article 1
  
Es modifica l'apartat 4 de l'article 5 de l'Ordre de 23 de març de 1994, de la Conselleria d'Agricultura, Pesca i Alimentació, per la qual s'estableixen les normes per a la confecció, per part de les cambres agràries provincials, dels projectes de pressupost de cada exercici econòmic, per a la liquidació d'aquests, i es regula la subvenció d'aquelles, que queda redactat de la manera següent:
  
«4. Podrà dotar-se el concepte 241, Serveis nous, amb un màxim de 2.000.000 de pessetes per cambra agrària provincial, per a una posterior redistribució en els diversos capítols, excepte el capítol 1. Caldrà una proposta de pla d'actuacions per a dur a terme, que s'haurà de presentar a fi que s'aprove».
  
DISPOSICIÓ TRANSITÒRIA
  
Les cambres agràries provincials, en el termini de 30 dies naturals des de l'endemà de la publicació d'aquesta ordre, podran presentar les propostes d'acomodació del pressupost de l'exercici actual al que s'hi estableix.
  
DISPOSICIONS FINALS
  
Primera
  
S'autoritza la Direcció General d'Indústria, Cooperativisme, Pesca i Relacions Agràries perquè dicte les resolucions que considere necessàries per al desplegament d'aquesta ordre.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 8 d'abril de 1998
  
La consellera d'Agricultura, Pesca i Alimentació,


Còpia Permalink ELI